 OPIS I SPECIFIKACIJE PREDMETA NABAVKE


1. Vrsta radova

IZVOĐENјE RADOVA NA IZGRADNјI NOVE UNIVERZITETSKE DEČJE KLINIKE TIRŠOVA 2 U BEOGRADU, u skladu sa tehničkom dokumentacijom, specifikacijama i tehničkim zahtevima koji su sastavni deo Konkursne dokumentacije.

2. Tehničke karakteristike, kvalitet, količina, opis radova

Tehničke karakteristike, kvalitet, količina i opis radova dati su u OBRASCU STRUKTURE PONUĐENE CENE, koji sadrži specifikaciju radova, jedinicu mere, ugradnju materijala i sl. kao i obim radova koje je potrebno izvesti.

[bookmark: _Hlk133597073]U skladu sa članom 130. stav 6. Zakona o javnim nabavkama, Naručilac zahteva da sledeće poslove, odnosno radove mora direkno izvoditi sam ponuđač ili član grupe ponuđača, i to: sve pozicije u okviru projekta arhtekture, sve pozicije u okviru projekta termotehničkih instalacija i sve pozicije u okviru projekta elektroenergetskih instalacija, navedene u Konkursnoj dokumentaciji u delu Obrasca strukture ponuđene cene

3. Kratak opis radova:

	UDK Tiršova trenutno je značajno opterećena svim nedostacima vezanim za stari objekat, koji ne pruža adekvatne uslove za optimalno lečenje i negu, kao i optimalno funkcionisanje bolnice u skladu sa savremenom tehnologijom.
	Osnovni cilј projekta je da se do kraja 2026. godine izgradi nova, moderna Univerzitetska dečja klinika, opremlјena medicinskom infrastrukturom visokog nivoa. Nova bolnica će moći da pruža zdravstvene usluge mladim pacijentima u Srbiji, u skladu sa evropskim standardima. Pored toga, bolnica može zadovolјiti specifične, složene pedijatrijske potrebe susednih zemalјa na osnovu bilateralnih sporazuma država (kao što su Crna Gora i Bosna i Hercegovina).
	Nova bolnica će zameniti postojeću zgradu, koja će najverovatnije biti prenamenjena kao jedinica za palijativnu dečju medicinu, smeštajna jedinica za roditelјe pratioce ili kombinacija i jednog i drugog.
	Nova bolnica će imati za cilј da integriše najnoviju medicinsku nauku i napredak u praksi – sofisticiranije dijagnostičko snimanje, minimalno invazivne tehnologije za dijagnostiku i lečenje, sigurnije i preciznije hirurške tehnologije, robotsku hirurgiju, sofisticiranije praćenje pacijenata i nova polјa terapijske dijagnoze i lečenja kao što su genetska.
	Nova UDK Tiršova biće izgrađena na lokaciji u neposrednoj blizini sadašnjeg Univerzitetskog kliničkog centra Srbije u kojem se nalaze razne klinike. Biće u blizini Klinike za ginekologiju i akušerstvo, sa porodilištem, a na 500 metara od sadašnje UDK Tiršova. Organizacija i struktura zgrade je projektovana u skladu sa najbolјom međunarodnom praksom, uspostavlјenom kroz intenzivan dijalog između korisnika (medicinskog osoblјa i menadžmenta UDK Tiršova) i međunarodnih stručnjaka angažovanih u fazama pre-izvodlјivosti i studije izvodlјivosti.
	Krajnji korisnici nove zgrade bolnice biće isto medicinsko osoblјe koje sada zauzima sadašnji UDK Tiršova i ista populacija pacijenata. Važno je napomenuti da je zdravstveno osiguranje u Srbiji dostupno svima, podjednako kvalitetno, bez obzira na socijalnu kategoriju.
	Prednosti novog prostora biće očigledne za sve pacijente, ali će glavno povećanje kvaliteta usluge biti za ugrožene grupe, koje pripadaju socijalnoj kategoriji sa niskim primanjima. Trenutno UDK Tiršova ne pruža nikakvu podršku roditelјima u pratnji (nema kreveta za roditelјe), čija deca moraju da ostanu u bolnici. To stvara ogromne probleme građanima sa niskim primanjima, koji dolaze iz udalјenih gradova ili ruralnih sredina, koji nisu u mogućnosti da sebi obezbede smeštaj. Nova zgrada će imati kapacitet da obezbedi odgovarajući porodični ambijent u dvokrevetnim sobama, što će imati terapeutski efekat na pacijente.
	Izgradnja objekta nove Univerzitetske dečje klinike, Tiršova 2 u Beogradu, planirana je na parcelama k.p. 1660/3 i 1660/4, KO Savski Venac.  Trenutno je kolski pristup parcelama moguć preko ulice Deligradske koja prolazi jugoistočno od parcele i završava se slepo uz samu parcelu. Ulica odatle nastavlјa kao pešačka staza koja se dalјe nadovezuje na pešačku pasarelu i prelazi preko autoputa E70. Planira se interna saobraćajnica od budućeg kružnog toka kod „Gradskog zavoda za hitnu medicinsku pomoć“ do Deligradske ulice, koja će se koristiti isklјučivo u funkciji „Univerzitetske dečje klinike Tiršova 2“. 
	Parcela na kojoj  je planirana izgradnja predmetnog objekta je u nagibu. Teren pada od Ulice Koste Todorovića prema autoputu, u pravcu severoistok-jugozapad. Visinska razlika između kota saobraćajnice u Dr Koste Todorovića i pristupne saobraćajnice sa jugozapadne strane objekta sa koje je planiran kolski pristup u garažu na nivou Po-1 je oko 13 m, a pristupna saobraćajnica u okviru parcele 1660/3 nastavlјa da pada sve do priklјučenja na kružni tok gde je niža za 15m u odnosu na kotu u zoni kolskog pristupa garažama.
	Na parceli su izvedeni pripremni radovi na uređenju gradilišta, koji uklјučuju: organizaciju gradilišta, izgradnju gradilišne saobraćajnice i radove na izradi potpornih konstrukcija i obezbeđenju temelјne jame.
	Ovom nabavkom radova planirana je izgradnja celog bolničkog kompleksa, dok će se naknadno izvršiti opremanje bolnice medicinskom opremom i funkcionalnom opremom (nameštajem), kako bi objekat bio pušten u funkciju.
	Ukupna površina zemljišne parcele iznosi 33,670 m².
	Objekat je u osnovi pravougaonog oblika. Pored glavnog objekta, na parceli se nalaze i podstanica za medicinske gasove na parceli. Bruto površina objekta nove UDK je 61,923.98 m², a površina projekcije UDK je 7,061.96 m². 
	Projekcija/ bruto površina objekta medicinske gasne stanice je 95.45 m².
	Spratnost objekta je 3Po+2Su+P+5. 
	Broj bolesničkih  postelјa je 167-230 i 71 postelјa u okviru dnevne bolnice.
	Broj parking mesta je 528 (od čega 68 za osobe sa otežanim kretanjem).
	Funkcionalnim programom definisanim kroz Studiju izvodlјivosti, izdvojeno je sedam osnovnih celina unutar objekta:
1.	Pregled i lečenje
2.	Nega bolesnika
3.	Snabdevanje i odlaganje
4.	Administracija
5.	Naučno istraživački i akademski deo
6.	Tehničke prostorije
7.	Socijalna zaštita.

	Na nivou prizemne etaže smeštene su tri osnovne celine (Centralna zona, Ambulantno-poliklinički deo, Hitan prijem).
	Suteren 1 je u medicinskom (tehnološkom) smislu najkompleksniji sprat. Tu ima najviše ukrštanja puteva dnevnih i pacijenata iz stacionara. Na ovoj etaži se nalaze sledeće celine: Radiološka dijagnostika, Endoskopija, Centralna laboratorija sa bankom krvi, Fizijatrija, Dnevna hirurgija i Odelјenje genetike i imunologije.
	Stacionar za pacijente je predviđen na 1., 2., 3. i 4. spratu. 
	Ove etaže su površinski mnogo manje od prizemne i suterenskih etaža. Za razliku od njih, koje su pravougaonog oblika, stacionarne etaže zatvaraju prostor u obliku latiničnog slova H. Ovime je postignuta veća površina fasade i mogućnost formiranja većeg broja prostorija sa prirodnim osvetlјenjem. U stacionaru se formiraju četiri krila, koja mogu da funkcionišu kao nezavisne celine.
	Stacionar opšte (osnovne) nege sa pratećim prostorima  predviđen je na dve trećine 1. Sprata  (tri krila  – jugozapadno, jugoistočno i severoistočno); polovini 2. sprata (dva krila – jugozapadno i jugoistočno).
	U okviru 1. sprata pored stacionara opšte nege, u severnom krilu smešteno je odelјenje hemodijalize.
	U okviru 2. sprata, direktno iznad odelјenja hemodijalize, je odelјenje hemoterapije.
	Treći sprat je podelјen na četiri celine – odelјenje transplatacije u severozapadnom krilu, odelјenje opekotina u severoistočnom krilu, deo stacionara opšte nege između ova dva krila i odelјenje neonatologije (koje takođe pripada nivou opšte nege) koje zauzima jugozapadno i jugoistočno krilo (čitavu polovinu trećeg sprata).
	U okviru 4. sprata je OP blok i intenzivna nega.
	U okviru 5. sprata su administracija i edukacija.


4. BIM model

	Tokom faze projektovanja, razvijena je priprema 3D Building Information Modela (BIM) kompletnog projekta za izvođenje koji uklјučuje obe funkcionalne oblasti FC1 i FC2.
	BIM model grafički predstavlјa elemente zgrade kao generički sistem, objekat ili sklop dajući tačne informacije u smislu relevantnih količina.
	Osnova BIM okruženja je 3D -digitalni model koji kombinuje podatke u grafičkom i negrafičkom obliku i omogućava lak pristup, jednostavno upravlјanje i razmenu podataka između svih učesnika u strana projektu.
	BIM je korišćen za projektovanje, razvoj i analizu svih disciplina uklјučujući arhitektonsko-građevinske radove, mašinske, elektro i instalacije vodovoda i kanalizacije kao i  protivpožarne sisteme u skladu sa BIM Implementation Planom (BEP).
	BIM tehnologija je korišćena za izradu projektne dokumentacije, pregled funkcionalnosti i dizajna objekta, kontrolu kvaliteta projektne dokumentacije i kvaliteta samog projekta, koordinaciju između
različitih struka.
	U fazi izgradnje koristiće se za napredno detalјno planiranje i praćenje vremenskog plana izgradnje, efikasniju analizu i procenu količina i budžeta.
	BIM elementi u modelu sadrže parametre relevantne klase Industry Foundation Classes (IFC) i povezane potrebne informacije i podatke u skladu sa otvorenim BIM pristupom za razmenu informacija kroz izvoz u IFC. Ovi podaci omogućavaju analitički proces, uklјučujući proveru količina, cena, materijala, tačno pozicioniranje objekta i sve druge informacije o projektu. BIM model je razvijen tako da se iz njega izvode crteži za paket dokumentacije IFC, kao i da podržava sve BIM aplikacije koje zahteva klijent.
	Sledeća lista prikazuje BIM aktivnosti koje su do sada urađene:
-Projektovanje korišćenjem BIM;
-Izrada i izvoz 2D projektne dokumentacije;
-Vizuelizacija projekta;
-Preuzimanje količina (uklјučujući sistematsko kodiranje elemenata/stavki; van projekta za izvođenje);
-Definisanje podataka za primenu 4D BIM modela;
-Definisanje podataka za primenu 5D BIM modela.

Napomena: Dokument: BIM zahtevi Naručioca za Izvodjača radova-Univerzitetska dečija klinika Tiršova  2, sastavni je deo Modela ugovora.

5. Obrazac o Proizvođačima materijala i opreme:

	Prilikom podnošenja ponude putem Portala, ponuđač je dužan da dostavi popunjen Obrazac o proizvođačima materijala i opreme.
	U kolonu 4. (Proizvođači) upisuje se naziv proizvođača materijala/opreme za koji je data cena u Obrascu strukture ponuđene cene.
	U kolonu 5 (Model) upisuje se naziv modela/vrste materijala/opreme za koju je data cena u Obrascu strukture ponuđene cene.

	Naručilac zadržava pravo da, pre donošenja odluke u postupku javne nabavke, u stručnoj oceni ponude, zahteva od ponuđača koji je podneo ekonomski najpovolјniju ponudu da u razumnom roku dostavi dokaze radi utvrđivanja ispunjenost zahtevanih tehničkih specifikacija ponuđene opreme, odnosno Tehničke listove i/ili sertifikate za svu robu, proizvode ili materijale navedene u Obrascu o proizvođačima materijala i opreme, kao i drugu dokumentaciju zahtevanu u Obrascu o proizvođačima materijala i opreme. Veza do ovog obrasca mora biti napisana na Tehničkom listu/Sertifikatima, odnosno serijski broj iz prve kolone. Sadržaj Tehničkih listova/Sertifikata nesumnjivo mora potvrditi date tehničke karakteristike. Originalnom izjavom proizvođača mogu se dokazati samo one zahtevane tehničke karakteristike koje nisu navedene u Tehničkom listu/Sertifikatima.
	Obrazac o proizvođačima materijala i opreme je obavezan deo ponude i sastavni je deo ugovora o izvođenju radova.
	U slučaju da se ustanovi da tehnička specifikacija ponuđenog dobra ne odgovara zahtevima Naručioca definisanim projektom za izvođenje koji je sastavni deo konkursne dokumentacija i drugim zahtevima Naručioca navedenim u konkursnoj dokumentaciji, ponuda Ponuđača će se odbiti kao neprihvatlјiva u skladu sa članom 144. stav 1. tačka 3. Zakona o javnim nabavkama („Sl. Glasnik RS“, no. 91/19). U slučaju nemogućnosti pribavlјanja i ugradnje materijala i opreme prema ponuđenim modelima i proizvođačima navedenim u Obrascu o proizvođačima materijala i opreme, ponuđač je dužan da pribavi dokument od proizvođača kojim obrazlaže nemogućnost isporuke (prestanak proizvodnje i slično), kao i predlog za zamenu ekvivalentne opreme koju dostavlјa na saglasnost Stručnom nadzoru i Naručiocu.
	Predmetni materijal i oprema koji se zamenjuje, u odnosu na ponuđene modele i proizvođače u poglavlјu Obrazac o proizvođačima materijala i opreme, uz saglasnost Stručnog nadzora i Naručioca, mora biti ekvivalentan i odgovarati tehničkim karakteristikama prethodno ponuđenog dobra i isporučen i ugrađen po ugovorenoj ceni.
	Kada se u tehničkim uslovima pominje ime nekog proizvođača u vezi sa nekim proizvodom ili materijalom, to je iz razloga pružanja primera sa stanovišta zahtevanog standarda za taj proizvod ili materijal. Proizvođač koji je na ovaj način naveden u tehničkim uslovima neće se smatrati nominovanim proizvođačem. Ponuđač može da predloži i pribavi proizvod ili materijal od drugog proizvođača, pod uslovom da može da dokaže se radi o ekvivalentnom proizvodu i materijalu. 
 	Naručilac obaveštava ponuđača da je, svako navođenje elemenata poput robnog znaka, patenta, tipa ili proizvođača, u konkursnoj dokumentaciji, praćeno rečima „ili odgovarajuće“.  
	Pojam „ili odgovarajuće“, za određene stavke, navedene u Obrascu o proizvođačima materijala i opreme, ponuđač dokazuje navođenjem proizvođača i modela koji nudi i dostavlјanjem Tehničkih listova i/ili sertifikata svih dobara, proizvoda ili materijala navedenih u Obrascu o proizvođačima materijala i opreme. 

6. Rok za izvođenje radova

	Rok za izvođenje građevinskih radova koji su predmet javne nabavke ne može biti duži od 1100 kalendarskih dana od uvođenja u posao ponuđača- izvođača radova. 
	Radovi na objektu izvode se  bez faze izvođenja.


7. Mesto izvođenja radova

Univerzitetska dečja klinika Tiršova 2, 
Ul. Deligradska br.40, 11000 Beograd, 
K.P. 1660/3 i 1660/4, KO Savski Venac
Republika Srbija

8. Obilazak lokacije za izvođenje radova

	Radi obezbeđivanja uslova za pripremu prihvatlјivih ponuda, Naručilac će omogućiti obilazak lokacije za izvođenje radova, ali samo uz prethodnu prijavu, koja se podnosi pre nameravanog obilaska lokacije i koja sadrži podatke o licima ovlašćenim za obilazak lokacije. 
	Zainteresovana lica dostavlјaju prijave preko Portala javnih nabavi (Zahtev za obilazak lokacije), koje moraju biti primlјene od Naručioca najkasnije osam dana pre isteka roka za podnošenje ponuda. 
	Lice za kontakt:  Dragana Nenadić, telefon 064/1506152.
	Naručilac će blagovremeno, putem Portala javnih nabavki obavestiti podnosioca prijave o datumu posete gradilištu.
 	Naručilac će pripremiti izjave o obilasku lokacije koje je potrebno da potpišu ovlašćeni predstavnici zainteresovanih lica prilikom obilaska lokacije.

